armvectores/hy_wikipedia_2023 huggingface dataset:
Ռոզա Հոուփ

Ռոզա Սոմերվիլ Հոուփ (անգլ.՝ Rosa Somerville Hope, հունիսի 8, 1902(1902-06-08), Մանչեսթեր, Լանկաշիր, Անգլիա, Մեծ Բրիտանիայի և Իռլանդիայի միացյալ թագավորություն - մայիսի 7, 1972(1972-05-07), Կոկստադ, Հարրի Գվալա, Կվազուլու-Նատալ, ՀԱՀ), անգլիացի նկարչուհի, ով 1935 թվականին այցելել է Հարավային Աֆրիկա և հանգրվանել այնտեղ։ Մայրը եղել է Քեմբերվել արվեստի դպրոցի ուսուցիչ, հայրը՝ գործակալ։


== Կենսագրություն ==
Ռոզա Հոուփը ծնվել է 1902 թվականին Մանչեստր քաղաքում։ Նախ սովորել է Ռոմիլեյի դպրոցում, ապա երկվորյակ քրոջ Մուրիելի հետ՝ Մանչեստրի աղջիկների ավագ դպրոցում։ 1918 թվականին 20 £ կրթաթոշակով դասընթացներ է անցել Ֆելիքս Սլեյդի գեղեցիկ արվեստների դպրոցում։ 1926 թվականին  «Հովիվների երկրպագությունը» փրագրության համար արժանացել է Հռոմի մրցանակի։ Աշխատանքը հետագայում ցուցադրվել է Լոնդոնի թագավորական ակադեմիայում։ Ռոզա Հոուփը սովորել է Հենրի Տոնսկի (1862-1937), Ֆիլիպ Ուիլսոն Սթերի (1860-1942) և Ջոն Ուիթլիի (1892-1955) մոտ։ Այդ ժամանակաշրջանում ապրել է Downshire Hill 40 հասցեում, նույն տանը, որտեղ 1852 թվականին ապրել է գրող Մարկ Ռութերֆորդը։ Երբ 1935 թվականին Ռոզա Հոուփն այցելել է Հարավային Աֆրիկա, որտեղ Սլեյդի դպրոցից նրա նախկին ուսուցիչ պրոֆեսոր Ջոն Ուիթլին նրան առաջարկել է դասավանդել Քեյփթաունի համալսարանի Մայքլիս գեղարվեստի դպրոցում։ Հոուփը հիմնել է դպրոցի տպագրության և փորագրության բաժինը։ 1938 թվականին ընդունվել է որպես Նատալի համալսարանի գեղարվեստի բաժնի ավագ դասախոս, որտեղ աշխատել է մինչև 1957 թվականը։ Այստեղից նա հաճախակի նկարչական ճամփորդությունների է մեկնել Դրակենսբերգ և Տրանսկեի, նրան երբեմն ուղեկցել է նկարիչ-ընկեր Ֆիլիս Մակքարթին։ Ռոզա Հոուփի ստեղծագործությունները որպես նվիրատվություն հանձնվել են Նատալի համալսարանի նկարչական արվեստի կենտրոնին։ 1939 թվականին Ռոզա Հոուփը նախագծել է հարավաֆրիկյան Այրինի գյուղի փոստատան Մեծ թրեքի հարյուրամյակի հախճասալե պատկերը։
1923 թվականի հունվարին ընտրվել է Նկարիչ-փորագրողների թագավորական ընկերության անդամ։ Եղել է գրաֆիկական արվեստի միության, Նկարիչների համպսթեդ միության և Տպագրության հավաքողների ակումբի անդամ։ Ռոզա Հոուփի ստեղծագործությունները ցուցադրվել են «New English Art Club»-ում, Ռեդֆերն պատկերասրահում, Old Bond Street-ում և Messrs-ում։  Մինչև 1942 թվական ցուցադրվել է Հարավաֆրիկյան նկարիչների հասարակության հետ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Manchester High School For Girls
Michaelis School of Fine Art


== Աղբյուրներ ==
Kokstad Advertiser - 11 May 1972.
Ֆեսկովսկի գյուղական խորհուրդ (Խարկովի մարզ)

Ֆեսկովսկի գյուղական խորհուրդ  (ուկրաիներեն՝ Феськівська сільська рада), Ուկրաինայի Խարկովի մարզի Զոլոչևսկի շրջանում։
2001 թվականի տվյալներով Ֆեսկովսկի գյուղական խորհրդում բնակվում էր 3324 մարդ։ Բնակավայրը զբաղեցնում է 55.79 կմ² տարածք։ Բնակչության խտությունը կազմում էր 59.58 մարդ/կմ²։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Հայ-ղփչաղերեն

Հայ-ղփչաղերեն, թյուրքական լեզվաընտանիքի ղփչաղա-պոլովական ենթախմբի լեզու, որով խոսում էին Հայ առաքելական եկեղեցու հետևորդ ղփչաղալեզու հայերը։ Հայ-ղփչաղերեն լեզվի կրողները իրենց անմիջապես անվանում էին էրմենիլեր (ինչը նշանակում է «հայեր»), իսկ լեզուն երեք ձևով՝ ղփչաղ (այսինքն «չփչաղերեն»), բիզիմ տիլ («մեր լեզուն», ի տարբերություն հայերենի) և 'թաթարչա («թաթարերեն»)։


== Պատմություն ==
Հայ-ղփչաղերեն լեզուն հայտնի է Հայ առաքելական եկեղեցու հավատքը դավանող ղփչաղալեզու հայերի գրային հուշարձաններով, որոնք բնակվում էին մեծ գաղութներով Կամենեց-Պոդոլսկիում, Լվովում, Լուցկում, Մոգիլյով-Պոդոլսկիում, Սուչավայում, Սերետում, Զամոսցում, Յասիում, Բելգորոդ-Դնեստրովսկիում և ներկայիս Ուկրաինայի, Լեհաստանի, Ռումինիայի, Մոլդովայի տարածքներում գտնվող այլ քաղաքներում, որտեղ այդ հայերը տեղափոխվել էին Ղրիմից (հիմնականում Կաֆայից) և, հնարավոր է, որ Հայաստանից մոնղոլական արշավանքից հետո։ Վիմագրական հուշարձանները վկայում են նաև նրա մասին, որ 12-13-րդ դարերում Հայաստանի տարածքում ապրում էին Հայ առաքելական եկեղեցու դավանանքը ընդունած ղփչաղներ։ 12-13-րդ դարերում կառուցված Հառիճավանքի համալիրի տաճարներից մեկը կրում է «Ղփչաղավանք» անվանումը։


== Գիր ==

Հայ-ղփչաղերենում օգտագործվում էր հայկական գրային համակարգ՝ բոլորագիր (ուղիղ հորիզոնական և ուղղաձիգ տարրերով կլոր մեծատառերի և շեղատառ փոքրատառերի օգտագործումով) և առավելապես՝ նոտրագիր՝ շեղատառ արագագիր կլորացված տարրերի օգտագործումով)։

1) Օրինակներ տեքստից՝Թարգմանությունը՝

2) Օրինակ՝Թարգմանությունը՝

3) Օրինակ՝Թարգմանությունը՝


== «Հայր մեր» աղոթքը ղփչաղերենով ==
Atamïz bizim ki köktäsen, 
Ari bolsun atïŋ seniŋ, 
Kelsin χanlïχïŋ seniŋ, 
Bolsun erkiŋ seniŋ nečik köktä alay yerdä, 
Ötmäkimizni bizim kündälik ber bizgä bügün, 
Bošat bizgä borčumuznu bizim, 
Nečik ki biz bošatïrbiz bizim borčlularïmïzga, 
Bermägin bizni sïnamaχlïχka, 
Yoχsa χutχar bizni yamandan, 
Zerä seniŋdir χanlïχ da χuvat, 
Da saŋa haybat meŋilik. 
Amen.


== Տես նաև ==
Հայերը Ուկրաինայում
Հայերը Լեհաստանում


== Արտաքին հղումներ ==
Կայք չփչաղերենի մասին


== Ծանոթագրություններ ==
Տուկաևո (գյուղ, Բուրաևսկի շրջան)

Անվան այլ կիրառումների համար տե՛ս՝ ՏուկաևոՏուկաևո (ռուս.՝ Тукаево, բաշկիրերեն՝ Тукай), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 108 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արուեստ բանաստեղծութեան (526)

Արուեստ բանաստեղծութեան (526), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 526 թվի տակ։ Ձեռագիրը գրվել է 19-րդ դարում։ Գրված է թղթի վրա, որը ունի 19 x 14.7 չափս։ Ձեռագիրը կազմված է 25-29 տողից։ Գրված է միասյուն, նոտրգրով։ Կազմը` ստվարաթուղթ։


== Բովանդակություն ==
Սկզբնաւորութիւն բանաստեղծութեան, տեսակը բանաստեղծութեան


== Ծանոթագրություններ ==
Կակաչ արևելյան

Կակաչ արևելյան (լատ.՝ Papaver orientale), կակաչազգիների ընտանիքին պատկանող բազմամյա դեղաբույս, որը գրանցված է Հայաստանի Հանրապետության Կարմիր գրքում։


== Նկարագրություն ==
Հաստ ցողունով, 50-90 սմ բարձրությամբ թավոտ բազմամյա խոտաբույս է։ Բազմաթիվ առէջները բարակ առէջաթելերով են։ Մանր սերմերով պտուղը գլանաձև երկարավուն մերկ տուփիկ է։ Մինչև 20 սմ տրամագծով ծաղիկները խոշոր են, իսկ վառ կարմիր, նարնջակրակակարմրավուն, հասարակ կամ լիաթերթիկ, հիմքում սև ու մանուշակագույն, գրեթե քառակուսի բնով պսակաթերթիկները 4-6 հատ են։ Կոշտ աղվամազով ծածկված տերևները փետրաբաժան են։ Ցողունի բարձրությունը հասնում է 50-90 սմ-ի։ Ծաղկում է հունիսին։ Բազմացնում է սերմերով և արմատային կտրոններով։ Ցանքը կատարում են մարտ-ապրիլին՝ անմիջապես բաց գրունտի պայմաններում։ Լուսասեր է, բավականին չորադիմացկուն և պահանջկոտ չէ հողի նկատմամբ։


== Տարածվածություն ==
Հայրենիքը Հայաստանն է։ Աճում է չոր, քարքարոտ լանջերում ու թփուտներում, միջին և վերին լեռնային գոտիներում։ Տարածված է Շիրակի դաշտերում, Արագածի լանջերում, Լոռիում, հյուսիսարևելյան շրջաններում, Ապարանում, Սևանի ավազանում, Արարատյան դաշտի նախալեռնային գոտում, Վայքում, Զանգեզուրում։ Հանդիպում է նաև Իրանում, Փոքր Ասիայում։ Գեղազարդային բույս է։


== Նշանակություն ==
Բուժական նպատակներով օգտագործում են վերգետնյա զանգվածը։ Տերևներն ու ցողունները պարունակում են ալկալոիդներ (օրիպավին, կվերցետին և այլն), ճարպային յուղեր, սպիտակուցներ, C, E վիտամիններ, կարոտին և այլն։


== Ծանոթագրություններ ==
Պերեմոգա (գյուղ, Վոլոդարսկի շրջան)

Անվան այլ կիրառումների համար տե՛ս՝ ՊերեմոգաՊերեմոգա (ուկրաիներեն՝ Перемога), գյուղ Ուկրաինայի Դոնեցկի մարզի Վոլոդարսկիում։
2001 թվականի տվյալներով Պերեմոգա գյուղում բնակվում էր 18 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարրի Փոթերը և Փյունիկի միաբանությունը (այլ կիրառումներ)

Հարի Փոթերը և Փյունիկի միաբանությունը, կարող է վերաբերել՝

Հարի Փոթերը և Փյունիկի միաբանությունը - Հարրի Փոթերը շարքի 5-րդ վեպը, գրել է Ջոան Ռոուլինգը
Հարի Փոթերը և Փյունիկի միաբանությունը - ռեժիսոր Դևիդ Յետսի ֆիլմերից, որի գլխավոր դերերը մարմնավորում են Դենիել Ռեդկլիֆը, Ռուպերտ Գրինթը, Էմմա Վաթսոնը, Գարի Օլդմենը, Ռեյֆ Ֆայնսը, Մայքլ Գեմբոնը, Թոմ Ֆելտոնը, Իմելդա Ստոնտոնը, Էվաննա Լինչը, Ալան Ռիկմանը
Հարրի Փոթերը և Փյունիկի միաբանությունը - երաժշտական ալբոմ, որը թողարկվել է 2007 թվականին և ներառում է Նիկոլաս Հուփերի ստեղծագործությունները, որոնք ընդգրկվել են Հարրի Փոթերի սերիաներից հինգերորդ ֆիլմի՝ Հարրի Փոթերը և Փյունիկի միաբանությունը սաունդթրեքների ցանկի մեջ
Պիիլսե (գյուղ, Մայդլա շրջան)

Պիիլսե (էստ․՝ Piilse), գյուղ Էստոնիայի Իդա-Վիրումաա նահանգի Մայդլա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սյուզան Բեռնե

Սյուզան Բեռնե (անգլ.՝ Suzanne Berne, հունվարի 17, 1961(1961-01-17), Վաշինգտոն, Կոլումբիայի շրջան, ԱՄՆ), ամերիկացի գրող։ Օրանժ գրական մրցանակի դափնեկիր։


== Կենսագրություն ==
Ծնվել է Ջորջթաունի համալսարանի դասավանդողի ընտանիքում, մայրը հոգեբան էր։ Սովորել է Ջորջթաունի դպրոցում։ Սովորել է Հարվարդի համալսարանում, ավարտել է Ուեսլեյան համալսարանը Կոնեկտիկուտում, այնուհետև Այովայի համալսարանին կից գրողների սեմինար։
Բոստոնի քոլեջի անգլերենի պրոֆեսոր է։
Մի քանի տարի ապրել է Կալիֆորնիայում, որտեղ նա փոխել է տարբեր աշխատատեղեր, սկսած` Hollywood Reporter թերթի սրբագրիչից մինչև Սան Ֆրանցիսկոյի ռեստորանի սեփականատեր, միևնույն ժամանակ գրելով մի քանի թերթերի համար և սկսել է հրատարակել իր պատմվածքները։
1986 թվականին դասախոսություններ է կարդացել Հարվարդի համալսարանում։ Համագործակցում է Նյու Յորք Թայմսի գրական տեսության բաժնի հետ, գրում է էսսեներ և հոդվածներ` «Ճանապարհորդությունների» սյունակի համար։ Հրատարակել է մի շարք էսսեներ տարբեր ամսագրերում, այնպես, ինչպես «Վոգը», «Allure»-ն և այլն։
Ներկայումս ապրում է Բոստոնում, իր իրավաբան ամուսնու և երկու աղջիկների հետ։


== Ստեղծագործություններ ==
Նրա դեբյուտային «A Crime in the Neighborhood» վեպը հրատարակվել է 1997 թվականին։ 1999 թվականին վեպը հրատարակվել է Մեծ Բրիտանիայում և շահել է «Օրանժ» գրական մրցանակը։
Ժյուրիի անդամները այն անվանել են` «հազվագյուտ որակի հիանալի վեպ»։


== Աշխատանքներ ==
Ladies, Gentlemen, Friends and Relations, University of Iowa, 1985
A Crime in the Neighborhood: A Novel, Algonquin Books, 1997, 978-1-56512-165-2
The Ghost at the Table, Algonquin Books, 1997, (reprint 2007, 978-1-56512-334-2)
A Perfect Arrangement: A Novel, Algonquin Books, 2001, 978-1-56512-261-1
Missing Lucile: Memories of the Grandmother I Never Knew, Algonquin Books of Chapel Hill, 2010, 9781565126251


== Ծանոթագրություններ ==


== Արտաքին հղումներ ==
Suzanneberne.net
Ռիկալդոնե

Ռիկալդոնե  (իտալերեն՝ Ricaldone), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 687 մարդ (2008)։ Բնակչության խտությունը՝ 63 մարդ/կմ²։ Տարածքը կազմում է 11 կմ²։ Փոստային ինդեքս՝ 15010։ Հեռախոսային կոդ՝ 0144։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բոլոտնայա հրապարակ

Բոլոտնայա հրապարակ (ռուս.՝ Боло́тная пло́щадь, 19-րդ դարում երբեմն՝ Լաբազնայա հրապարակ, ռուս.՝ Лабазная площадь, 1962-93՝ Ռեպինի հրապարակ, ռուս.՝ пло́щадь Ре́пина), հրապարակ Մոսկվայի Կենտրոնական վարչական շրջանում։ Բոլոտնայա հրապարակից գնում են հետևյալ փողոցները՝ Բոլոտնայա, Ֆալեևսկի նրբանցք, Բոլոտնայա նաբերեժնայա,


== Արտաքին հղումներ ==
Բոլոտնայա հրապարակը Լովեկի.ռու կայքում
Բոլոտնայա հրապարակը լուսանկարներով Archived 2011-10-21 at the Wayback Machine.
Million Years Ago

«Million Years Ago» (հայերեն՝ միլիոնավոր տարիներ առաջ), բրիտանացի երգչուհի և երգերի հեղինակ Ադելի երգը` թողարկված իր «25» ալբոմում։ Երգի բառերը գրել են Ադելը և Գրեգ Քյորսթը, վերջինս պրոդյուսերավորել է նաև երգը։ Երաժշտապես երգը կատարվում է միայն կիթառով։ «Million Years Ago» երգը երաժշտական քննադատների կողմից ստացել է բազմաթիվ դրական կարծիքներ։


== Պատմություն ==
«Million Years Ago»-ն ակուստիկ երգ է՝ գրված միայն կիթառի համար, որտեղ ներկայացվում է Ադելի կարոտն իր մանկությանը։ Երգի բառերը պատմում են փառքի մասին և այն, թե ինչպես է այն իրեն վախեցնում և ազդում մարդու ու հարաբերությունների վրա։


== Կենդանի կատարումներ ==
2015 թվականի նոյեմբերի 2-ին Ադելը երգը կատարել է «Adele at the BBC» շոուի ժամանակ, իսկ 2015 թվականի նոյեմբերի 20-ին՝ «BBC One» շոուի ժամանակ։ 2015 թվականի նոյեմբերի 25-ին նա երգը կատարել է նաև «Today»-ի ժամանակ։ 2015 թվականի նոյեմբերի 17-ին երգը կատարել է «Radio City Music Hall»-ում, 2015 թվականի նոյեմբերի 14-ին՝ «NBC»-ի ժամանակ։
«Million Years Ago» երգը «Today»-ում կատարելու համար Ադելն արժանացել է «Daytime Emmy» մրցանակին


== Հիթ-շքերթներ ==


=== Շաբաթական հիթ-շքերթներ ===


== Ծանոթագրություններ ==
Սերխիո

Սերխիո (իսպաներեն` Sergio)` հայկական Սարգիս անվան իսպանական տարբերակը։ Հանդիպում է նաև՝ Սերխի (իսպաներեն և բասկերեն՝ Sergi) ձևը։


== Անունը կրողները ==
Սերխիո Ագուերո (*1988 թ.) •Sergio Leonel Agüero del Castillo• արգենտինացի ֆուտբոլիստ
Սերխիո Ռամոս (*1986 թ.) •Sergio García Ramos• իսպանացի ֆուտբոլիստ
Սերխիո Բուսկետս (*1988 թ.) •Sergio Basquets i Burgos• իսպանացի ֆուտբոլիստ
Սերխիո Մենդես Բոլանյոս (*1942-†78 թթ.Սալվադոր) •Sergio de Jesús Méndez Bolaños• 1960-70ականների սալվադորցի ֆուտբոլիստ
Սերխի Ռոբերտո (*1992 թ.) •Sergi Roberto Carnicer• բասկյան ծագումով իսպանացի ֆուտբոլիստ


== Ծանոթագրություններ ==
Սվերդլովո (ավան, Սերեդինա-Բուդայի շրջան)

Անվան այլ կիրառումների համար տե՛ս՝ ՍվերդլովոՍվերդլովո (ուկրաիներեն՝ Свердлове), ավան Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Սվերդլովո ավանում բնակվում էր 273 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լյուբինե (համայնք)

Անվան այլ կիրառումների համար տե՛ս՝ Լյուբինե (այլ կիրառումներ)Լյուբինե համայնք (սերբ.՝ Општина Љубиње), համայնք Բոսնիա և Հերցեգովինայի Սերբական Հանրապետություն վարչական կազմավորման հարավային հատվածում։ Վարչական կենտրոնը համարվում է Լյուբինե քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 7010 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 21 բնակավայրեր, որոնց թվում է Լյուբինե քաղաքը։


== Ծանոթագրություններ ==
Կոշադիզա (այլ կիրառումներ)

Կոշադիզա կարող է նշանակել՝

Կոշադիզա — գյուղ Ադրբեջանական Հանրապետության Բաբեկի շրջանում։
Կոշադիզա — գյուղ Ադրբեջանական Հանրապետության Որդուարի շրջանում։


== Տես նաև ==
Դիզա (այլ կիրառումներ)
Դոմպիեր սյուր Վել

Դոմպիեր սյուր Վել (ֆր.՝ Dompierre-sur-Veyle), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոնդ էն կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի INSEE կոդը՝ 01145։


== Աշխարհագրություն ==
Կոմունան Փարիզ քաղաքից գտնվում է 380 կմ հարավ-արևելք, Դեպի հյուսիս-արևելք՝ Լիոն քաղաք, 45 կմ է և 45 կմ հարավ Բուրկ ան Բրեսից։
Կոմունայի տարածքով է հոսում Վել գետը, կան շատ լճեր։


== Կլիմա ==
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 1226 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 804 մարդկանցից 605-ը տնտեսապես ակտիվ են եղել, 199-ը՝ պասիվ (ակտիվության ցուցանիշը` 75,2% է, 1999 թվականին՝ 72,5%)։ 605 ակտիվ բնակիչներից աշխատել են 559-ը (310 տղամարդ, 249 կին), գործազուրկ եղել են 46-ը (14 տղամարդ, 32 կին)։ 199 պասիվներից 62 հոգի եղել են աշակերտ կամ ուսանող, 67-ը՝ թոշակառու, 70 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Домпьер-сюр-Вель» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-05-14 
«Домпьер-сюр-Вель» (ֆրանսերեն)։ cassini.ehess.fr։ Վերցված է 2014-05-14
Մարիուս Չելարու

Մարիուս Չելարու (ռումիներեն՝ Marius Chelaru, ծնվ. օգոստոսի 30, 1961(1961-08-30), Նեգրեշտի, Vaslui County, Ռումինիա), ռումինացի բանաստեղծ, արձակագիր, գրական քննադատ, թարգմանիչ։ Ռումինիայի գրողների, Կանադայի Քվեբեկի ռումինալեզու գրողների միությունների անդամ։


== Կենսագրություն ==
Ծնվել է 1961 թվականին Ռումինիայի Վասլուի շրջանի Նեգրեշտի քաղաքում։ Ավարտել է Ալեքսանդրու Յոհան Կուզայի անվան համալսարանի տնտեսագիտության բաժինը։ 2012 թվականին եղել է Արցախում, մասնակցել Արցախի գրողների միության կազմակերպած, Ստեփանակերտում անցկացված պոեզիայի միջազգային փառատոնին։


== Ստեղծագործություն ==
Հեղինակ է հոդվածների, բանաստեղծությունների, արձակ և թարգմանական գործերի, տպագրվել է տարբեր միջազգային անթոլոգիաներում և տարբեր երկրների ամսագրերում ու հանդեսներում (Ռումինիա, ԱՄՆ, Անգլիա, Բելգիա, Կանադա, Շվեդիա, Իտալիա, Պարագվայ, Ճապոնիա, Եգիպտոս, Հորդանան, Վիետնամ, Լիբանան, Մակեդոնիա, Կոսովո, Ալբանիա, Հոլանդիա և այլուր)։
Տպագրել է ավելի քան երեսուն գիրք (վեպեր, բանաստեղծությունների ժողովածուներ, քննադատություն, էսսեներ)։
Արժանացել է մի քանի ազգային և միջազգային գրական մրցանակների։


== Մարիուս Չելարուն հայերեն ==
Արարում; Քրիստոս (բանաստեղծություններ)։ Բանաստեղծությունն աշխարհի միջօրեականներում, Ստեփանակերտ, «Դիզակ պլյուս», 2012, էջ 80-84։ Թարգմ.՝ Կարինե Փաթյան։


== Ծանոթագրություններ ==
Գիլերան Գրանժ

Գիլերան Գրանժ (ֆր.՝ Guilherand-Granges), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 10791 մարդ, բնակչության խտությունը` 1647.48 մարդ/կմ²։ Բնակավայրը զբաղեցնում է 6.55 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ-արևելք, Լիոն քաղաքից` 95 կմ հարավ, Պրիվա քաղաքից` 31 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 6871 աշխատունակ (15-64 տարեկան) բնակիչ, որոնցից ակտիվ էին 4978-ը, իսկ ոչ ակտիվները` 1893։ Ակտիվության ցուցանիշը կազմում է 72,4 %։ 4978 աշխատունակ մարդկանցից աշխատել է 4605 անձ (2339 տղամարդ և 2266 կին)։ Գործազուրկ են եղել 373 անձ (180 տղամարդ և 193 կին)։ 1893 անաշխատունակներից 646-ը եղել են աշակերտներ կամ ուսանողներ, 812-ը` թոշակառուներ, իսկ 435-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ավստրիացիներ

Ավստրիացիներ (գերմ.` Österreicher), ազգ, Ավստրիայի հիմնական բնակչությունը (ավելի քան 95%)։ Բնակչության ամբողջ թիվը Ավստրիայում ` մոտ 7, 5 միլիոն (2005)։ 2 միլիոնից ավել ապրում են Իտալիայում (Հարավային Տիրոլ), ԱՄՆ-ում և այլ երկրներում։ Գրական լեզուն գերմաներենն է։ Ավստիացիները մեծ մասամբ կաթոլիկներ են, մասամբ՝ բողոքականներ։ Ավստրիական ժողովուրդը կազմավորվել է գերմանական ցեղերի (բավարիացիներ, ալեմաններ, սվեբներ) հիման վրա, որոնք խառնվել են սլավոնների և ավելի վաղ ռոմանականացված բնակչության հետ (կելտեր, ռետեր, իլիրիացիներ)։

Կաղապար:Ավստրիա-անավարտ
Շչոլկովսկի շրջան

Շչոլկովսկի շրջան (ռուս.՝ Щёлковский район), մունիցիպալ շրջան Ռուսաստանի Դաշնության Մոսկվայի մարզում։
Ստեղծվել է 1929 թվականին։ Վարչական կենտրոնը՝ Շչոլկովո։


== Աշխարհագրություն ==
Շրջանի տարածքի մակերեսը կազմում է 807 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 182514 մարդ։ Բնակչության խտությունը կազմում էր 226,16 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Քարոզգիրք (4988)

Քարոզգիրք (4988), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4988 թվի տակ։ Ձեռագիրը գրվել է 1812 թվականին Հարություն և անանունք  գրիչի կողմից  Վարագում։ Ստացողը եղել է Մարտիրոս վարդապետն։ Գրված է թղթի վրա, որը ունի 20.5x17 չափս։ Ձեռագիրը կազմված է 283 թերթից։ Գրված է երկսյուն և միասյուն, նոտրգրով։ Ունի տերունական 1 (վիմատիպ) մանրանկարներ։  Կազմը` կաշեպատ տախտակ։ Հիշատակարաններ գրչի՝ 35ա, ստացողի՝ 282ա։


== Բովանդակություն ==
Ճառք, Քարոզք (Սիմ. Երևանցի, Գր. Տաթևացի, Պետ. Աղամալեան, Անանիա վրդ., Յովհ. Մանդակունի, անանունք)։
Վարդ. Այգեկցւոյ Վասն անքուն որդանցն։
Քարոզք ( հայատառ թուրքերեն)։


== Ծանոթագրություններ ==
Ջամիլա Աֆղանի

Ջամիլա Աֆղանի (Jamila Afghani, 1976, Քաբուլ, Republic of Afghanistan), աֆղանացի ֆեմինիստ, խաղաղարար և կանանց իրավունքների ու կրթության ակտիվիստ, 2022 թ․ «Ավրորա» մրցանակի դափնեկիր։ Նա հանդիսանում է «Նուր» կարողությունների զարգացման կազմակերպության նախագահ և «Աֆղանստանի կանանց ցանց» (AWN) գլխամասային կազմակերպության գործադիր անդամ։ 
2022 թ․ արժանացել է «Ավրորա» համաշխարհային մարդասիրական ամենամյա յոթերորդ մրցանակին։ 


== Կենսագրություն ==
Երեխա ժամանակ Ջամիլա Աֆղանին շատ թույլ երեխա է եղել և տառապել է պոլիոմելիտով, որի բարդությունների պատճառով ստիպված է եղել հենակներ օգտագործել։ 
14 տարեկան հասակում՝ Աֆղանական պատերազմի ժամանակ, գլխի շրջանում հրազենային վնասվածք է ստացել, որից հետո երկար տարիներ գամված է եղել անկողնում։ Աֆղանին լքել է Քաբուլը Աֆղանստանում քաղաքացիական պատերազմի ժամանակ։ Նրա ընտանիքը փախել է Պակիստան՝ Փեշավար։ Տեղի համալսարանը հաջողությամբ ավարտելուց հետո Ջամիլան աշխատանքի է անցել Պակիստանում գործող աֆղանական փախստականների ճամբարներում` որպես սոցիալական աշխատող։ Բացի հիմնական գործունեությունից, նա ուսումնասիրել է արաբերեն և Ղուրանի դասեր է սովորեցրել այն կանանց, ովքեր չէին կարողանում կարդալ և գրել, հետագայում նա դարձել է հաֆիզ։ Թալիբանի անկումից հետո Ջամիլա Աֆղանին վերադարձել է Աֆղանստան, որտեղ հիմնել է «Նուրի» կարողությունների զարգացման կազմակերպությունը (NECDO), որը մինչ օրս օգնում է պայքարել մուսուլման կանանց անգրագիտության դեմ։
«Նուր» կենտրոնի համակարգը գործում է իսլամի կանոնների հիման վրա և ուղղված է գրագիտության, անգլերենի, տնտեսագիտության, մարդու իրավունքների և գենդերային անհավասարության արագացված ուսումնասիրությանը` «Մենք բոլորս մի ընդհանուր բան ունեինք, որ ունեն բոլոր մուսուլմանները՝ Ղուրանը և Հադիսը»։ Չնայած այն հանգամանքին, որ կենտրոնի ստեղծման ընթացքում Աֆղանին խնդիրներ է ունեցել իմամների հետ, որոնք պնդում էին, որ կինը չպետք է լիարժեք կրթություն ստանա, նա կարողացավ ապացուցել, որ Ղուրանում դրա մասին ոչ մի հիշատակություն չկա։ 2009 թվականին «Հոգևոր հավասարության կանանց իսլամական նախաձեռնություն» հասարակական կազմակերպության հետ միասին նա մշակել է «դասընթացներ իմամների համար՝ հաշվի առնելով գենդերային առանձնահատկությունները»` սկսելով 25 հոգանոց դասընթացներից։ 2015 թվականին մասնակիցների թիվը հասել է 6000-ի։ Իրենց ուրբաթ օրվա քարոզներում իմամներն առաջին անգամ աղոթել են կանանց հարգանքի և նրանց կրթության հնարավորության մասին։ Ջամիլա Աֆղանին մարտահրավեր նետեց ավանդույթներին՝ նշելով, որ մարդիկ հաճախ չեն կարողանում տարբերակել կրոնի դերը հնագույն մշակութային ավանդույթներից և քաղաքականությունից։
Մինչ օրս նա հանդես է գալիս իսլամի խաղաղ մեկնաբանման օգտին և ակտիվորեն պաշտպանում է կանանց, հաշմանդամների և անօթևանների իրավունքները։
2008 թվականին նրան շնորհվել է «Տանենբաում» մրցանակ խաղաղապահ առաքելության համար։ 2017 թ․ առաջադրվել է «Ավրորա» մարդասիրական մրցանակին։ 2021 թ. Ջամիլա Աֆղանին երկրորդ անգամ առաջադրվեց «Ավրորա» մրցանակին և 2022 թ․ ճանաչվեց «Ավրորա» համաշխարհային մարդասիրական մրցանակի դափնեկիր։ 


== Ծանոթագրություններ ==


== Արտաքին հղումներ ==
Noor Educational and Capacity Development Organization (NECDO)
Պոպասնայա

Պոպասնայա (ուկրաիներեն՝ Попасна), քաղաք Ուկրաինայի Լուգանսկի մարզի Պոպասնայայի շրջանում, շրջկենտրոն։ Հիմնադրվել է 1878 թվականին։
Չճշտված տվյալներով Պոպասնայա քաղաքում բնակվում էր 22 211 մարդ։ Բնակավայրը զբաղեցնում է 28,79 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կառեդա (գյուղ, Կառեդա շրջան)

Անվան այլ կիրառումների համար տե՛ս՝ ԿառեդաԿառեդա (էստ․՝ Kareda), գյուղ Էստոնիայի Յարվամաա նահանգի Կառեդա շրջանում։
2011 թվականի տվյալներով գյուղում բնակվում էր 54 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆիրմո

Ֆիրմո (իտալերեն՝ Firmo), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 2459 մարդ, բնակչության խտությունը կազմում է 224 մարդ/կմ²։ Զբաղեցնում է 11 կմ² մակերես տարածք։ Փոստային ինդեքսն է՝ 87010։ Հեռախոսային կոդը՝ 00981։
Սուրբ Աթանաս Ալեքսանդրացին հարգվում է որպես կոմունայի հովանավոր։ Տոնակատարությունը մայիսի 2-ին է։


== Ծանոթագրություններ ==
Կիրա Սարաջևա

Կիրա Կոստանդինի Սարաջևա (օգոստոսի 15, 1910(1910-08-15), Մոսկվա, Ռուսական կայսրություն - հուլիսի 8, 2003(2003-07-08), Մոսկվա, Ռուսաստան), հայ տավղահարուհի, մանկավարժ։ ՌԽՖՍՀ վաստակավոր արտիստ (1958), Կոստանդին Սարաջևի դուստրը, Կոնստանտին Սարաջևի քույրը։


== Կենսագրություն ==
Կիրա Սարաջևան ծնվել է 1910 թվականի օգոստոսի 15(28)-ին Մոսկվայում, հայտնի երաժիշտ, ջութակահար, դիրիժոր, կոնսերվատորիայի պրոֆեսոր Կոնստանտին Սոլոմոնովիչ Սարաջևի և Զոյա Բորիսովնա Սարաջևայի ընտանիքում։ Քույրերից Ադան տավիղ է նվագել Մեծ թատրոնի նվագախմբում, Թամարան ջութակ է նվագել Մոսկվայի ֆիլհարմոնիայի նվագախմբում։ Կիրան նույնպես վաղ մանկությունից երաժշտական տաղանդ է ցուցաբերել։ Սկզբում նա սովորել է դաշնամուր նվագել, իսկ հետո ընտանիքի ընկերոջ՝ ջութակահար Գեորգի Դուլովի խորհրդով սկսել է սովորել տավիղ նվագել։
Կիրա Սարաջևան սովորել է Մոսկվայի երաժշտական դպրոցում, 1930 թվականին ավարտել է Մոսկվայի պետական կոնսերվատորիայի տավիղի բաժինը, որտեղ սովորել է Նիկոլայ Գավրիլովիչ Պարֆյոնովի՝ հայտնի տավղահար և Ռուսաստանի տավղահարության դպրոցի հիմնադիր Ալեքսանդր Սլեպուշկինի սանի դասարանում։ Սովորելու տարիներին որպես մենակատար հանդես է եկել համերգներով։ 1932 թվականին դարձել է ԽՍՀՄ համամիութենական պետական ռադիոյի, 1934 թվականին՝ Մոսկվայի Կ. Ս. Ստանիսլավսկու և Վ. Ի. Նեմիրովիչ-Դանչենկոյի անվան երաժշտական թատրոնի, 1936-1971 թվականներին՝ Մեծ թատրոնի նվագախմբերի առաջին տավղահարուհի և մենակատար։ 1937-1939 թվականներին դասավանդել է Մոսկվայի երաժշտական դպրոցում, 1937-1941 թվականներին դրան զուգահեռ դասավանդել է Գնեսինների անվան երաժշտական ուսումնարանում, 1945-1953 թվականին՝ Մոսկվաի պետական կոնսերվատորիային կից Կենտրոնական երաժշտական դպրոցում, 1954-1990 թվականին՝ Գնեսինների անվան երաժշտական ակադեմիայում (1970 թվականից՝ պրոֆեսոր)։ Կիրա Սարաջևայի տասնյակ ուսանողները հետագայում աշխատել են Մոսկվայում, Կրասնոյարսկում, Եկատերինբուրգում, Նովոսիբիրսկում, Լուգանսկում, Սարատովում, ինչպես նաև Ուկրաինայում, Հայաստանում, Ղազախստանում, Մակեդոնիայում և Իսրայելում։ 
Տավիղի համար գործիքավորել է մի շարք կոմպոզիտորների ստեղծագործություններ։ Հեղինակել է «Տավղահարի կատարողական վարպետության մասին» (ռուսերեն, 2001) գիրքը։
Պարգևատրվել է Աշխատանքային կարմիր դրոշի շքանշաններով (25 մայիսի, 1976) և «Պատվո նշան» (27 մայիսի, 1951),ինչպես նաև մեդալներով։
Կիրա Սարաջևան մահացել է 2003 թվականի հուլիսի 8-ին Մոսկվայում, որտեղ էլ թաղվել է։
Մոսկվայում անցկացվում է Կ. Սարաջևայի անվան պատանի տավղահարների բաց մրցույթ։


== Ընտանիք ==
Հայրը՝ Կոնստանտին Սարաջև (1877-1954), խորհրդային դիրիժոր, մանկավարժ, երաժշտական, հասարակական գործիչ, ՀԽՍՀ ժողովրդական արտիստ (1945), Աշխատանքի հերոս (1921),
Եղբայրը՝ Կոնստանտին Սարաջև, (1900-1942), երաժշտության տեսաբան, կոմպոզիտոր,
Քույրը՝ Ադա Սարաջևա (Էլդարովա, 1908-1996), տավղահարուհի, Մոսկվայի Մեծ թատրոնի նվագախմբի մենակատարուհի,
Թոռնուհի՝ Օլգա Ալեքսանդրովա Էլդարովա (ծնվ.՝ 08.10.1956), տավղահարուհի, երկու միջազգային մրցույթների դափնեկիր,
Զարմուհին՝ Նատալյա Իվանովնա Պոպովա (1924-2014), տավղահարուհի, ՀՀ վաստակավոր արտիստ, Երևանի օպերայի և բալետի թատրոնի նվագախմբի մենակատարուհի, 1975-1988 թվականներին դասավանդել է ԵՊԿ-ում։


== Ծանոթագրություններ ==


== Արտաքին հղումներ ==
Կիրա Սարաջևա (ռուս.)
Ericksonella

Ericksonella ((լատ.)) միաշաքիլ Օրքիդեա (Orchidaceae), ընտանիքի մոնոտիպային ցեղատեսակ, որը ներկայացված է միակ Ericksonella saccharata տեսակով(Rchb.f.) Hopper & A.P.Br։
Ericksonella saccharata-ն առաջին անգամ նկարագրվել է գերմանացի բուսաբան Հերիխ Ռայխենբախի կողմից՝ Caladenia saccharata Rchb.f. տաքսոնոմիկ անվամբ։ 2004 թվականին Ստիվեն Հոփերի և Էնդրյու Բրաունի կողմից տեղափոխվել է սեփական Ericksonella ցեղի մեջ։ Որոշ հետազոտողներ առաջարկում են Ericksonella ցեղի միակ ներկայացուցիչին վերադարձնել իր նախկին Caladenia ցեղի մեջ։


== Տարածումը և բնակության միջավայր ==
Միակ տեսակը համարվում է Ավստրալիայի էնդեմ, որը հայտնի է երկրի հարավ-արևմուտքում։
Աճում են խոշոր խմբերով՝ թփուտների մեջ։


== Ընդհանուր բնութագիր ==
Պալարային գեոֆիտներ են։
1-2 սմ չափով փոքր օրքիդեաներ են։
Տերևը միայնակ է, սրացած, կլորացած։
Ծաղկաբույլը պարունակում է 1-2 ծաղիկ, ընդ որում դեպքերի մեծամասնությունում ծաղիկը միայնակ է։
Բույսի փոշոտման մասին ինֆորմացիան քիչ է։
Ծաղկում են ձմեռվա վերջ-գարնան սկիզբ։


== Ծանոթագրություններ ==


== Արտաքին հղումներ ==
Фотографии Ericksonella saccharata
Ավագեր

Ավագեր, հայկական արական անուն։ Առաջացել է հայերեն ավագ՝ «ավագ էր» ձևից։ Կրճատ տարբերակն է Ավգեր։


== Գործածություններ ==
Ավագեր, վաղամեռիկ աղջիկ, ում հիշատակին Եփրեմ անունով կրոնավորը 1277 թվականին գրեց «Կիւրղի Երուսաղեմացւոյ Կոչումն ընծայութեան» գործը։


== Ծանոթագրություններ ==
Ասլանբեկի բարբառ

Ասլանբեկի բարբառ (ենթաբարբառ), Նիկոմիդիայի բարբառի ենթաբարբառներից մեկը, որի մասին փոքրիկ ուսումնասիրություն ունի Հրաչյա Աճառյանը (Վենետիկ, 1898)։ Հնչյունական երևույթների նկատելի տարբերություններ ունի գրաբարից, քերականությամբ նման է Պոլսի բարբառին։ Խոսվել է Փոքր Ասիայի հյուսիսարևմտյան ծայրում, ընդ որում և Ասլանբեկ գյուղում։


== Ծանոթագրություններ ==
Մացե

Մացե (իտալերեն՝ Mazzè), կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 4.109 մարդ (2008 թվականի տվյալներով)։ Բնակչության խտությունը՝ 147 մարդ/կմ²։ Տարածքը՝ 27 կմ²։ Փոստային ինդեքս՝ 10035։ Հեռախոսային կոդ՝ 011։
Բնակավայրում  օգոստոսի 15-ին  առանձնահատուկ շուքով է նշվում սուրբ Աստվածամոր վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 011 9835901 — 011 9835481
Էլեկտրոնային հասցե։ informazioni@comune.mazze.to.it
Պաշտոնական կայք։ http://www.comune.mazze.to.it/


== Արտաքին հղումներ ==
Բնակավայրի պաշտոնական կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Եվգենի Ալեքսանդրով

Եվգենի Ալեքսանդրով (ռուս.՝ Евгений Владимирович Александров, նոյեմբերի 25, 1888(1888-11-25) - հոկտեմբերի 22, 1953(1953-10-22), Մոսկվա, ԽՍՀՄ), խորհրդային ռուս ռազմական ինժեներ, Խորհրդային  Բանակի գեներալ-մայոր, երեք պատերազմների վետերան։


== Կենսագրություն ==
Եվգենի  Վլադիմիրովիչ Ալեքսանդրովը ծնվել է  1888 թվականի նոյեմբերի 25-ին։ Առաջին համաշխարհային պատերազմը դիմավորում է որպես Նիկոլաևյան ինժեներական ակադեմիայի ուսանող։ Ուսումը չավարտած Ալեքսանդրովը կամավոր մեկնում է ռազմաճակատ։ Հոկտեմբերյան հեղափոխությունից հետո կամավոր մեկնում է ծառայության Բանվորա-գյուղացիական Կարմիր բանակ։ 1918 թվականին ավարտում է  Բանվորա-գյուղացիական Կարմիր բանակի Ռազմա-ինժեներական ակադեմիան և մասնակցում Քաղաքացիական պատերազմին։
Պատերազմի ավարտից հետո կատարում է դասախոսական աշխատանք Բանվորա-գյուղացիական Կարմիր բանակի Ռազմա-ինժեներական ակադեմիայում (ներկայումս Ռուսաստանի Դաշնության Զինված Ուժերի համաբանակային ակադեմիայի Ռազմական ինստիտուտ)։ 1936 թվականի փետրվարի 17-ին Ալեքսանդրովին շնորհվում է բրիգադի ինժեների զինվորական կոչում։
Ակադեմիայի ինժեներական զորքերի տակտիկայի ամբիոնի ստեղծումից հետո 1942 թվականի մարտին Ալեքսանդրովը նշանակվում է նրա առաջին վարիչ։ 1943 թվականի հունվարի 27-ին նրան շնորհվում է ինժեներական զորքերի գեներալ-մայորի զինվորական կոչում։  Պաշտպանել է դոկտորական ատենախոսություն  և ստացել պրոֆեսորի կոչում։ Համարվել է խոշոր մասնագետներից մեկը, մարտական գործողությունների և օպերացիաների ինժեներական ապահովման բնագավառում։ Նրա գիտական աշխատանքներում քննարկվում է ինժեներական զորքերի և ինժեներական ստորաբաժանումների` դիվիզիաների և կորպուսների ղեկավարների մարտական գործողությունների  մեթոդիկան թշնամու պաշտպանության ինժեներական հետախուզության իրականացման ընթացքում։ Հետպատերազմյան ժամանակաշրջանում Ալեքսանդրովը ղեկավարել է Ռազմա-ինժեներական ակադեմիայի պատմության և ռազմական արվեստի ամբիոնը։ Մահացել է 1953 թվականի հոկտեմբերի 22-ին, թաղված է Մոսկվայում Դոնի գերեզմանատանը։


== Պարգևներ ==
Պարգևատրվել է Լենինի շքանշանով, Կարմիր Դրոշի 2 շքանշաններով, Կարմիր Աստղի շքանշանով և մի շարք մեդալներով։  


== Ծանոթագրություններ ==
Հովհաննես Հակոբյան

Անվան այլ կիրառումների համար տե՛ս՝ Հովհաննես Հակոբյան (այլ կիրառումներ)Հովհաննես Հակոբի Հակոբյան, գրական ծածկանունը՝ Վարդ Շահենի, իրական ազգանունը՝ Չորթանյան (1876, Վան, Վանի վիլայեթ, Օսմանյան կայսրություն - 1938), պատմաբան, հրապարակախոս, գրող։ Պրոֆեսոր (1928)։ ՀԽՍՀ պատմության և գրականության ինստիտուտի իսկական անդամ (1935), Ստալինյան բռնաճնշումների զոհ։


== Կենսագրություն ==
Հովհաննես Հակոբյանը ծնվել է 1876 թվականի օգոստոսի 16-ին, Արևմտյան Հայաստանի Վան քաղաքի Այգեստան թաղամասում։ 1890-ական թվականներին սովորել է Էջմիածնի Գևորգյան ճեմարանում, 1904 թվականին ավարտել է Վիսկոնսինի (ԱՄՆ) համալսարանի պատմագրության ֆակուլտետը, նույն համալսարանի պրոֆեսոր։ 1907 թվականին Նյու Յորքում հրատարակել է «Արաքս» ամսագիրը։ 1908 թվականին, որպես «Նյու Յորք իվնինգ փոստի» թղթակից, մեկնել է Թուրքիա։ Հաս-կրթական գործունեություն է ծավալել Արևմտյան Հայաստանում և հայաբնակ վայրերում։ 1912 թվականին Կարինի Սանասարյան վարժարանի տեսուչն էր։ 1915 թվականին Թիֆլիսում աշխատակցել է «Մշակին», զբաղվել հայ գաղթականների տեղավորման և նյութական օգնության գործով։ 1922-1927 թվականներին՝ «Արև» օրաթերթի խմբագրապետ։ 1927 թվականից բնակություն է հաստատել Հայաստանում։ 1928 թվականից դասավանդել է ԵՊՀ-ում, միաժամանակ եղել «Մելքոնյան ֆոնդի» պատասխանատու քարտուղարը ՀԽՍՀ-ում։ Հովհաննես Հակոբյանի նախաձեռնությամբ և «Մելգոնյան ֆոնդի» միջոցներով 1933-1937 թվականներին կառուցվել է Ալ․ Մյասնիկյանի անվան պետական հանրային գրադարանի մասնաշենքը (որտեղ էլ գտնվում էր Մատենադարանը), Երևանի պետական համալսարանի աստղադիտարանը, տպարանն ու հրատարակչությունը, ինչպես նաև, արտասահմանից Հայաստան են բերվել բազմաթիվ ձեռագրեր։
Հակոբյանի գիտական ուսումնասիրությունները նվիրված են Հայաստանի, Անդրկովկասի և Մերձավոր Արևելքի մասին եվրոպացի ճանապարհորդների թողած ուղեգրություններին։ Հրապարակախոսական երկերում մերկացրել է գերմանացի իմպերիալիզմի նվաճողական քաղաքականությունը Թուրքիայում և Անդրկովկասում («Գերման դավը Կովկասի մեջ», 1917, «Թուրքիա Գերման ճանկերուն մեջ», 1918)։
1938 թվականի հուլիսի 18-ին Հովհաննես Հակոբյանը անհիմն դատապարտվել է գնդակահարության՝ անձնական գույքի բռնագրավմամբ։ 1956 թվականի ապրիլի 28-ին Հակոբյանի քննչական գործը վերանայվել է, և հանցակազմի բացակայության պատճառով նա լիովին արդարացվել է։


== Երկեր ==
Գրպանի բառարան (անգլիերէնէ-հայերէն)։ Բոստոն։ տպ. Արարատ հրատարակչական ընկ., 1905
Ազգերու պատմութիւն։ Ա հատոր։ Արեւելեան հին ազգեր եւ Յունաստան։ Պատկերազարդ։ Բարձրագոյն դասընթացք, Կ. Պոլիս, տպ. Նշան-Պապիկեան, 1911
Ազգերու պատմութիւն։ Բ հատոր։ Հռովմայեցիք եւ նախամիջնադար։ Բարձրագոյն դասընթացք, Կ. Պոլիս, տպ. Յ. Մատթէոսեան, 1912
Ազգերու պատմութիւն։ Ա հատոր։ Արեւելեան հին ազգեր եւ Յունաստան։ Պատկերազարդ։ Բարձրագոյն դասընթացք, Երկրորդ տպագրութիւն, Կ. Պոլիս, տպ. Օ. Արզուման, 1915
«Գերման դավը Կովկասի մեջ» (1917թ.)
«Թուրքիան՝ գերման ճանկերուն մեջ» (1918թ.)
Ազգերու պատմութիւն։ Գ հատոր։ Արդի պատմութիւն։ Մասն Ա։ Միջին դար, Կ. Պոլիս, տպ. Օ. Արզուման, 1920
Ուղեգրություններ։ Հատոր Ա։ ԺԳ - ԺԶ դար (1253-1582), Երևան, Պետհրատ, 1932 (համահեղինակ)
Ուղեգրություններ։ Հատոր Զ։ ԺԹ դարի առաջին քսանամյակ (1800-1820), Երևան, Պետհրատ, 1934։


== Գրականություն ==
Մելիքյան Մ., Հովհաննես Հակոբյան, ԲԵՀ, 1976, № 1։
Լոոգամյաե

Լոոգամյաե (էստ․՝ Loogamäe), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չեբերյակի (գյուղ, Ռոմնիի շրջան)

Չեբերյակի (ուկրաիներեն՝ Чеберяки), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Չեբերյակի գյուղում բնակվում էր 248 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5066) Գարեդ

(5066) Գարեդ (անգլ.՝ Garradd), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1990 թվականի հունիսի 22-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 1,936278 ա. մ., առավելագույնը մոտենում է 1,6376 ա. մ. հեռավորության վրա և հեռանում 2,2349 ա. մ.։ Արեգակի շուրջ մեկ ամբողջական պտույտ է կատարում 984,12 երկրային օրվա ընթացքում, իր ուղեծրով շարժվելով միջինում 0,365808 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 41,45° անկյուն։


== Անվանում ==
Աստերոիդն իր անվանումն ստացել է ի պատիվ ավստրալիացի աստղագետ և լուսանկարիչ Գորդոն Գարեդի։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5066) Գարեդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
C/2022 E3 (ZTF)

C/2022 E3 (ZTF), երկարաժամկետ գիսաստղ Օորտի ամպից, որը հայտնաբերվել է 2022 թվականի մարտի 2-ին՝ Ֆրից Ցվիկիի անվան անցողիկ օբյեկտների հայտնաբերման սարքի միջոցով (Zwicky Transient Facility, ZTF): Գիսաստղը ուղեծրային պերիհելիում է հասել 2023 թվականի հունվարի 12-ին՝ 1,11 AU հեռավորության վրա (170,000,000 կմ)։ Երկրին ամենամոտ մոտեցումը տեղի է ունեցել 2023 թվականի փետրվարի 1-ին 0,28 AU հեռավորության վրա (42,000,000 կմ)։ Գիսաստղը հասել է 6 մագնիտուդի և հազիվ տեսանելի  է եղել անզեն աչքով, սակայն հարմարավետ դիտման համար հեռադիտակներ են պահանջվել։


== Գույն ==
Գիսաստղի կանաչ գույնը, ամենայն հավանականությամբ, պայմանավորված է երկատոմ ածխածնի առկայությամբ, հիմնականում վարսի շուրջ։ C2 մոլեկուլները, երբ գրգռվում են արեգակնային ուլտրամանուշակագույն ճառագայթմամբ, արտանետվում են հիմնականում ինֆրակարմիր տիրույթում, սակայն նրանց եռյակը (քվանտային վիճակ) արձակում է 518 նմ երկարության ալիքի  կանաչ լույս։ Դրանք առաջանում են միջուկից գոլորշիացող օրգանական նյութի ֆոտոլիզի արդյունքում։ Այնուհետև նրանք նույնպես ենթարկվում են ֆոտոլիզի՝ ունենալով մոտ երկու օրվա կյանք, երբ գիսաստղը վարսի շուրջ կանաչ փայլ ունի, բայց ոչ պոչում։ 


== Ծանոթագրություններ ==
816

816 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 816 թվականն է, 
IX դարի 16-րդ տարին։


== Դեպքեր ==


== Ծնունդներ ==


== Մահեր ==
Միկա մարզադահլիճ

«Միկա» մարզադահլիճ, (նաև՝ Պետական եկամուտների կոմիտեի մարզադահլիճ), թիմային մարզաձևերի համար նախատեսված մարզադահլիճ է Հայաստանի Հանրապետության մայրաքաղաք Երևանում։ Բացվել է 2009 թվականին և տնօրինվում է Հայաստանի Հանրապետության Կառավարության ֆինանսների նախարարության կողմից։ Այն գտնվում է Շենգավիթ վարչական շրջանի Մանանդյան 41 հասցեում՝ Միկա մարզադաշտի հարևանությանը։


== Պատմական ակնարկ ==
Միկա մարզահամալիրի կառուցման աշխատանքները սկսվել են 2006 թվականից՝ նախկին «Արաքս» մարզահամալիրի տարածքում։ 2008 թվականին շահագործման է հանձնվել ֆուտբոլի մարզադաշտը, իսկ 2009-ին՝ մարզադահլիճը։ Մինչև 2014 թվականի օգոստոս ամիսը համալիրը պատկանում էր Միկա ֆուտբոլային ակմուբին, սակայն կուտակված պարտքերի հետևանքով, համալիրի սեփականությունն անցավ ՀՀ Կառավարության ֆինանսների նախարարությանը։
Մարզադահլիճը հյուրընկալում է Հայաստանի բասկետբոլի, հանդբոլի, վոլեյբոլի և ֆուտզալի առաջնության խաղերը, ինչպես նաև Համահայկական խաղերի զանազան մրցույթներ։
Այն կարող է տեղավորել 1,550 հանդիսական։


== Պատկերասրահ ==

		
		
		


== Ծանոթագրություններ ==
Շաբելնոե

Շաբելնոե (ուկրաիներեն՝ Шабельне), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1699 թվականին։
2001 թվականի տվյալներով Շաբելնոե գյուղում բնակվում էր 2 մարդ։ Բնակավայրը զբաղեցնում է 0,685 կմ² տարածք։ Բնակչության խտությունը կազմում էր 2920 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբու Քեբիր

Աբու Քաբիր (արաբ․՝ أبو كبير‎‎), քաղաք Եգիպտոսում, Նեղոսի դելտայի արևելյան մասում, ալ-Շարկիա նահանգի մեծությամբ երրորդ քաղաքը Զակազիկ և Բիլբեյսից հետո։


== Պատմություն ==
Աբու Քեբիրը հիմնադրվել է Ֆաթիմյանների օրոք։ Արմատական բնակչությունն իրենց համարում է Հազիլ ցեղերի հետնորդներ, որոնք այստեղ են գաղթել հողագործությամբ զբաղվելու համար։
Բնակչությունը 1986 թվականին կազմել է 68 394 մարդ, 1996 թվականին՝ 85 340, իսկ 2008 թվականին՝ 106 050 մարդ։


== Քաղաքային թաղամասեր ==
Քաղաքային հիմնական թաղամասերը երեքն են՝

Հարբիթ
Էլ Կարամուս
Թել Աբու Յասին


== Վարչական շրջան ==
Աբու Քաբիր շրջանը զբաղեցնում է 1230 կմ² տարածք։ Շրջանն ներառում է 6 գյուղական համայնք, որոնց մեջ մտնում են 27 գյուղեր և 284 մանր բնակավայրեր։


== Կլիմա ==
Համաձայն Կյոպենի կլիմայի դասակարգման, Աբու Քեբիրը գտնվում է շոգ անապատային կլիմայական գոտում։


== Ծանոթագրություններ ==
Քուրդմեյդան

Քուրդմեյդան, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 20 կմ հյուսիս-արևելք՝ Արածանիի ձախ կողմում։


== Բնակչություն ==
1888 թվականին ուներ 72 տուն, իսկ 1909 թվականին՝ 50 տուն հայ և 15 տուն քուրդ բնակիչ։


== Պատմամշակութային կառույցներ ==
Քուրդմեյդանն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Նյասա լիճ (ազգային պարկ)

Նյասա լճի ազգային պարկ (անգլ.՝ Lake Malawi National Park), ազգային պարկ, որը գտնվում է Մալավիում` երկրի հարավ-արևելյան մասում գտնվող Նյասա լճի հարավային վերջնամասում։ Նրա ջրային տարածքն զբաղեցնում է լճի ընդհանուր մակերեսի ընդամենը 0,3 %-ը (և, համապատասխանաբար, լճի միայն այդ տարածքն է պահպանվող)։


== Պատմություն ==
1934 թվականին լճի մի քանի կղզիներ հայտարարվել են անտառային արգելոցներ և թռչունների որսարգելավայրեր։ 1972 թվականին պահպանվող տարածքների մակերեսն ընդլայնվել է. այնտեղ ընդգրկել են Մակլիր հրվանդանը և մի շարք այլ տարածքներ։ 1980 թվականի նոյեմբերի 24-ին այդ տարածքում ստեղծվել է ազգային պարկ։ 1984 թվականին պարկը ներառվել է ՅՈՒՆԵՍԿՕ-ի Համաշխարհային ժառանգության ցանկում՝ դառնալով առաջին քաղցրահամ լիճը, որն ընդգրկված է այդ ցուցակում։ Մոնկի Բեյ ծոցում լճի վրա է գտնվում Մալավիի ձկնային տնտեսության նախարարության գիտահետազոտական կայանը։


== Աշխարհագրություն ==
Սա Մալավիի միակ ազգային պարկն է, որը ստեղծվել է ձկների և ջրային միջավայրի պահպանության նպատակով։ Չնայած դրան՝ Նյասա լճի ազգային պարկը ներառում է բավականին մեծ ցամաքային տարածք, այդ թվում՝ մի քանի փոքր կղզիներ։ Այն նաև բնակավայր է այնպիսի կենդանիների համար, ինչպիսիք են բաբուինները։ Ավելի քան 800 տարեկան կարծվող խոշոր բաոբաբը, ինչպես ասում են, շոտլանդացի բժիշկ, ճանապարհորդ Դավիդ Լիվինգսթոնի սիրելի ծառն էր. նա ծառի մոտ քարոզներ է կարդացել և շփվել այլ միսիոներների հետ։ Առաջին հինգ միսիոներների գերեզմանները նույնպես գտնվում են պարկում։

Ձկների շատ էնդեմիկ տեսակներ լիճը դարձնում են մասնագիտացված էվոլյուցիայի բնորոշ օրինակ, և էնդեմիկ տեսակների մեծ քանակի համար այն երբեմն անվանում են «գալապագոսյան». այստեղ առկա է ձկների մոտ 1000 տեսակ, և դրանց շուրջ 90%-ը «տեղական» են։ Լիճը հատկապես հայտնի է ցիխլիդների ընտանիքի ձկների քանակով, հատկապես մբունաներով. այստեղ կա մոտ 400 տեսակ կամ այդ ընտանիքի հայտնի ներկայացուցիչների 30%-ը, որոնցից շատերը, հավանաբար, դեռ նկարագրված չեն և որոնցից 5-ը էնդեմիկ են։
Լճում որևէ տեսակի ցանցի միջոցով ձկնորսությունն արգելված է, սակայն ձկնորսական կարթերով ձկնորսությունն արգելված չէ, այդ թվում նավակներով։


== Պատկերասրահ ==
Նյասա լճի ազգային պարկ

		
		
		
		
		


== Տես նաև ==
Մալավիի ազգային պարկեր
Նյասա լիճ


== Նշումներ ==


== Ծանոթագրություններ ==


== Արտաքին հղումներ ==
UNESCO Lake Malawi National Park
Մալավիի ազգային պարկերը
Սաագռի (այլ կիրառումներ)

Սաագռի անունը կամ տերմինը կարող է վերաբերել հետևյալ հոդվածներին․

Սաագռի - գյուղ Էստոնիայի Հաանյա շրջանի կազմում։
Սաագռի - գյուղ Էստոնիայի Միսսո շրջանի կազմում։
Արարատ Ամիրխանյան

Արարատ Ամիրխանյան (8 հունվարի, 1966, Այգեստան, Ասկերանի շրջան - 10 հունվարի, 1994, Հորադիզ), հայ ազատամարտիկ, Արցախյան ազատամարտի մասնակից։


== Կենսագրություն ==
Արարատ Ամիրխանյանը ծնվել է 1966 թ. հունվարի 8-ին Ասկերանի շրջանի Այգեստան գյուղում։ Ավարտել է տեղի միջնակարգ դպրոցն ու Ստեփանակերտի ավտոդպրոցը, որից հետո որպես փականագործ աշխատանքի է ընդունվել Ստեփանակերտի Ղարմետաքսկոմբինատում։ Ծառայել է Խորհրդային բանակի շարքերում։ Զորացրվելուց հետո շարունակել է աշխատել նույն տեղում, իսկ 1987 թ. աշխատանքի է անցել ՇԱՇ-12-ում որպես ավտովարորդ, որտեղից էլ տեղափոխվել է Ստեփանակերտի կաթնամթերքային կոմբինանտ ու աշխատել որպես ավտովարորդ։ 1992 թ. կամավոր մտել է Այգեստանի ինքնապաշտպանական ջոկատը։ Մասնակցել է Ջամիլուի, Խոջալուի, Ջանհասանի, Քոսալարի, Լաչինի, Մարտակերտի շրջանի գյուղերի, Շահումյանի շրջանի ազատագրական ու պաշտպանական մարտերին։ Զոհվել է 1994 թ. հունվարի 10-ին Հորադիզում։ Հետմահու պարգևատրվել է ԼՂՀ «Արիության համար» մեդալով։ Ամուսնացած էր, ունի մեկ երեխա։ Հանգչում է Այգեստանի գերեզմանատանը։


== Ծանոթագրություններ ==
Հետերոքրոմիա

Հետորոքրոմիա, աջ կամ ձախ աչքի ծիածանաթաղանթի տարբեր գույներ, կամ անհավասար գույնի բաշխում աչքերից մեկի ծիածանաթաղանթի մասում։


== Առաջացման պատճառները ==
Հետերոքրոմիան հիմնականում դասակարգվում է որպես գենետիկ կամ ձեռքբերովի։ Դա մելանինի (գունանյութ) ավելցուկի կամ բացակայության արդյունք է։ Նաև այն անդրադառնում է մաշկի և մազածածկույթի տարբեր գույներ ստանալու վրա։ Աչքի գույնը հիմնականում որոշվում է մելանինի համակենտրոնացմամբ և բաշխմամբ։ Նորածինների աչքի գույնը հաճախ ավելի պայծառ է լինում, քան սովորականում, սակայն տարիքի հետ այն խամրում է։


== Տեսակներ ==
Տարբերակում են ամբողջական կամ մասնակի հետերոքրոմիա։ Ամբողջականի դեպքում աչքերից մեկի գույնը ամբողջությամբ տարբերվում է մյուսից։ Մասնակի հետերոքրոմիայի դեպքում ծիածանաթաղանթի մի մասի գույնն է տարբերվում մնացած մասից։


== Հետերոքրոմիան կենդանիների մոտ ==
Հետերոքրոմիան կենդանիների մոտ ավելի տարածված է։ Այն սովորաբար հանգեցնում է աչքերից մեկի կապույտ գույնին։ Աչքերի տարբեր գույնը հիմնականում հանդիպում է սպիտակամորթ կատուների շրջանում, կամ այն կատուների մոտ, որոնցում գերակշռում է սպիտակ գույնը։ Հիմնականում այդ ցեղատեսակին են պատկանում վանա կատուները և թուրքական անգորա ցեղատեսակին պատկանողները։ Ըստ լեգենդի՝ Մուհամեդի սիրելի կատուն՝ Մուիզզան, նույնպես ունեցել է աչքերի տարբեր գույներ։ Շների հետերոքրոմիան հիմնականում տարածված է սիբիրյան խասկի ցեղատեսակի մոտ։ Ամբողջական հետերոքրոմիա ունեցող ձիերը սովորաբար ունենում են մեկը՝ շագանակագույն, իսկ մյուսը՝ սպիտակ, կապույտ կամ մոխրագույն աչքեր։

		
		
		
		
		


== Տես նաև ==
Սիրենոմելիա
Սիամական երկվորյակներ


== Ծանոթագրություններ ==
Մըշու խըռ

Մըշու խըռ, հայկական պարատեսակ է։ Այս պարաձևի երաժշտությունները նման են Քոչարու մեղեդիներին։ Սրա շարժումների թիվը ինչպես և Քոչարունը նույնպես ութն է։ Այս պարի սխեման կարելի է վերագրել 2 գնալ 2 դառնալ պարատեսակին։ Սակայն ի տարբերություն Քոչարի պարատեսակի Մըշու խըռ պարատեսակը ունի իր սխեմայի ուրույն հիմքը, որը պահպանվում է նաև նրա արագ մասի ժամանակ և հիմնաված է այլ տեսակի թռիչքների վրա։


== Ստուգաբանություն ==
Ըստ որոշ մեկնաբանությունների՝ «խըռ» նշանակում է «կարմիր նշաններով մոխրագույն ձի», այսինքն՝ պարն այլ կերպ կարող է կոչվել «Մշո (Մուշ քաղաքի) ձի»։ Ըստ Հրաչյա Աճառյանի՝ «խըռ» նշանակում է․

վեճ, պայքար,
բաց, ազատ տարածություն, դաշտ, հարթավայր։Մեկ այլ մեկնաբանությամբ խըռ բառը ունի երկակի նշանակություն.

սմբակների դոփյուն,
թռչկոտում։Երբեմն մեկնաբանվում է նաև ուղղակի Մշո թռիչքներ։


== Խորհուրդը ==
«Քոչարի» և «Մըշու խըռ» պարատեսակի ընդհանրությունը նաև նրանց բովանդակության մեջ է. երկու պարատեսակն էլ պատկերում են կենդանիների։ Ենթադրվում է, որ «Քոչարին» այծերի և խոյերի, իսկ «Մըշու խըռը»՝ ձիերի թռիչքների պատկերումն է։ Այս պարատեսակում ըստ երևույթին ներկայացնում է ձիու վարքը, և ապա պարը արագանալուց նրա արշավումը։ Մըշու խըռի ժամանակ պարողները կանգնում են ուս-ուսի, մի շարքով, ձեռք-ձեռքի բռնած, ներքև պարզած և ներքևում խաչված և մատները միահյուսված։


== Ծանոթագրություններ ==


== Արտաքին հղումներ ==
Մշու խըռ պարը «Կարին» ազգագրական երգի-պարի խմբի կատարմամբ
Ուսուցողական հոլովակ
Ուս ուսի. Մշո խըռ
Օգեմո շրջան (Միչիգան)

Օգեմո շրջան (անգլ.՝ Ogemaw County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,489 կմ² է, բնակչությունը՝ 21,699 մարդ (2010 թ. տվյալներով)։ Շրջկենտրոնն է Վեստ Բրանչ բնակավայրը։ Կազմավորվել է 1840 թ.։